rejauldu/bengali-wikipedia huggingface dataset:
পর্তুগাল অলিম্পিক কমিটি (; এছাড়াও সংক্ষেপে আইওসি কোড পিওআর দ্বারা পরিচিত) হলো পর্তুগালের জাতীয় অলিম্পিক কমিটি। এই সংস্থাটির ১৯০৯ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পর্তুগালের লিসবনে অবস্থিত।  বর্তমানে পর্তুগাল অলিম্পিক কমিটির সভাপতির দায়িত্ব পালন করছেন ফের্নান্দো সোয়ারেস গোমেস দা সিলভা, যিনি ২০২৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন দিয়ানা দুয়ার্তে গোমেস পেদ্রাস।  ইতিহাস ১৯০৯ সালে পর্তুগালের বহু-ক্রীড়ার সর্বোচ্চ সংস্থা হিসেবে পর্তুগাল অলিম্পিক কমিটি প্রতিষ্ঠিত হয়েছে। হাইমে মাউপেরিন দোস সান্তোস এই সংস্থার প্রথম সভাপতির দায়িত্ব পালন করেছেন, যিনি ১৯০৯ হতে ১৯১৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় তিন বছর পর পর্তুগাল ১৯১২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৫২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে পর্তুগাল  তথ্যসূত্র  বহিঃসংযোগ     এএনওসিতে পর্তুগাল অলিম্পিক কমিটি   অলিম্পিডিয়ায় পর্তুগাল অলিম্পিক কমিটি   অলিম্পিক.কমে পর্তুগাল অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে পর্তুগাল বিষয়শ্রেণী:পর্তুগালের ক্রীড়া পরিচালনা পরিষদ বিষয়শ্রেণী:১৯০৯-এ পর্তুগালে প্রতিষ্ঠিত বিষয়শ্রেণী:১৯০৯-এ প্রতিষ্ঠিত ক্রীড়া সংস্থা
কানাইলাল শীল (১৮৯৫-১৯৭৬) ছিলেন একজন বাঙালি দোতারাবাদক, সুরকার, লোকসঙ্গীত রচয়িতা ও সংগ্রাহক। লোকসঙ্গীতে অবদানের জন্য বাংলাদেশ সরকার তাকে ১৯৮৭ সালে মরণোত্তর একুশে পদকে ভূষিত করে।   প্রারম্ভিক জীবন  কানাইলাল ১৮৯৫ সালে (১৩০২ বঙ্গাব্দের অগ্রহায়ণ মাসে) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলার নগরকান্দা উপজেলার কইরাল গ্রামে জন্মগ্রহণ করেন। তার পিতা আনন্দচন্দ্র শীল এবং মাতা সৌদামনী শীল। মাত্র আড়াই বছর বয়সে তার পিতার মৃত্যু হয়। আট বছর বয়সে তার বেহালায় হাতেখড়ি হয় ওস্তাদ বসন্ত কুমার শীলের কাছে। এগার বছর বয়সে তিনি ওস্তাদ মতিলালের কাছে বেহালায় পূর্ণপাঠ শেষ করেন।   কর্মজীবন  ফরিদপুরের অম্বিকাপুরে এক যাত্রানুষ্ঠানে কানাইলালের সাথে পরিচয় হয় পল্লীকবি জসীম উদ্‌দীনের সাথে। জসীম উদ্‌দীন তাকে কলকাতায় নিয়ে যান। সেখানে তার লোকসঙ্গীত শিল্পী আব্বাসউদ্দীন আহমদের সাথে সাক্ষাৎ হয়। তার অনুপ্রেরণায় তিনি লোকগান রচনা শুরু করেন এবং তার সহায়তায় গ্রামোফোন কোম্পানিতে যোগ দেন। সেখানে তিনি কাজী নজরুল ইসলামের সাথে সম্পৃক্ত হন এবং তার গানের সাথে দোতারা বাজাতেন। পরে তিনি অল ইন্ডিয়া রেডিওর কলকাতা কেন্দ্রে নিয়মিত দোতারাবাদক হিসেবে যোগদান করেন।   মৃত্যু  কানাইলাল শীল ১৯৭৬ সালে বাংলাদেশের ঢাকায় মৃত্যুবরণ করেন।   সম্মাননা   শিল্পকলায় অবদানের জন্য মরণোত্তর একুশে পদক, ১৯৮৭।   তথ্যসূত্র    বহিঃসংযোগ   বাংলাপিডিয়ায় শীল, কানাইলাল  বিষয়শ্রেণী:১৮৯৫-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি হিন্দু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:ফরিদপুর জেলার ব্যক্তি বিষয়শ্রেণী:একুশে পদক বিজয়ী
শর্ট সার্কিট ব্রিটিশ ঔপন্যাসিক কোলিন ওয়েজলকের লেখা একটি উপন্যাস যা ১৯৮৬ সালে প্রকাশিত হয়।  পটভূমি  শর্ট সার্কিট উপন্যাসটি শর্ট সার্কিট চলচ্চিত্রের উপন্যাস সংস্করণ। এখানে, একটি এক্সপেরিমেন্টাল মিলিটারি রোবটের কথা তুলে ধরা হয়েছে যা বৈদ্যুতিক তাড়নার ফলে মানুষের মতো বুদ্ধিসম্পন্ন হয়ে পড়ে৷ David Langford (March 1987). "Critical Mass". White Dwarf. Games Workshop (87):6  অভ্যর্থনা  ব্রিটিশ লেখক ড্যাভিড ল্যাংফোর্ড হোয়াইট ডার্ফ ম্যাগাজিনে বিবৃতি দেন যে "যদিও চলচ্চিত্রটি আমি দেখিনি তবে উপন্যাসটি হাস্যরসাত্মক ও যথেষ্ট সংক্ষিপ্ত আকারে সকল তথ্য দেওয়া আছে। "  এছাড়াও পেপারব্যাক ইনফার্নোতে ১৯৮৭ সালে উপন্যাসটির একটি মতামত দিয়েছে হেলেন ম্যাকনাব।  তথ্যসূত্র  বিষয়শ্রেণী:১৯৮৬-এর উপস্যাস বিষয়শ্রেণী:১৯৮৬-এর উপন্যাস
পঞ্চীকরণ () হলো বেদান্তিক তত্ত্ব যে কীভাবে পদার্থের আদিম পাঁচটি সূক্ষ্ম উপাদান থেকে উদ্ভব হয়েছে।  ইতিহাস আদি শঙ্কর এই তত্ত্বের উপর গ্রন্থ লিখেছিলেন, যার শিরোনাম ছিল – পঞ্চীকরণম, যা তার শিষ্য সুরেশ্বরাচার্য দ্বারা বিশদভাবে ব্যাখ্যা করা হয়েছিল এবং পরে রামভদ্রের শিষ্য রামানন্দ সরস্বতী দ্বারা ২৪০০টি শ্লোকে মন্তব্য করেছেন এবং ১৬০টি আঙ্কান্দলোগিরি, শুদ্ধানন্দ ইয়াতির শিষ্য।  ছান্দোগ্য উপনিষদ ত্রিবিভাগের মতবাদ (ত্রিবৃত্তিকরণ) শেখায় যেখান থেকে মূল উপাদানের পরিবর্তিত বিবর্তন সৃষ্টির বিষয়ে পঞ্চকরণের বেদান্তিক তত্ত্বের বিকাশ ঘটে। এই তত্ত্বটি নারদকে উদ্দেশ্য করে দেবীভাগবত পুরাণেও বর্ণিত আছে। তথ্যসূত্র  বিষয়শ্রেণী:বেদান্ত বিষয়শ্রেণী:হিন্দু দার্শনিক ধারণা বিষয়শ্রেণী:অদ্বৈত বেদান্ত গ্রন্থ বিষয়শ্রেণী:অধিবিদ্যামূলক তত্ত্ব বিষয়শ্রেণী:শাস্ত্রীয় উপাদান
আয়হান শাহেনক (১১ জুন ১৯২৯ - ১ এপ্রিল ২০০১) ছিলেন একজন তুর্কি ব্যবসায়ী এবং ডগাস গ্রুপের প্রতিষ্ঠাতা।   ডগাস হোল্ডিং- এর বর্তমান চেয়ারম্যান ফেরিট শাহেনকের পিতা। ১৯৫০ সালে ডগাস হোল্ডিং প্রতিষ্ঠা করেন। তার নেতৃত্বের কোম্পানির মাধ্যমে নির্মাণ, ব্যাংকিং, যোগাযোগ, পর্যটন, খাদ্য এবং স্বয়ংচালিত ক্ষেত্রে বিনিয়োগ করেছে।  ১৯৯২ সালে তিনি তার নামে একটি অলাভজনক সংস্থা প্রতিষ্ঠা করেন, যা শিক্ষার উন্নতিতে কাজ করে। শাহেনক ১ এপ্রিল, ২০০১ তারিখে হার্ট অ্যাটাকে মারা যান।  তার বাবার বংশের কিছু আত্মীয় তুরস্কের বাইরে আজারবাইজান, উজবেকিস্তান এবং ক্রিমিয়াতে বসবাস করছে।   তথ্যসূত্র    বহিঃসংযোগ    আয়হান শাহেনক ফাউন্ডেশন  বিষয়শ্রেণী:২০০১-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:২০শ শতাব্দীর তুর্কি ব্যবসায়ী
left|thumb|সামোসির দ্বীপ-লেক টোবা১৯৭৯ left|thumb|সমাধিসমূহ-সমোসির দ্বীপ,১৯৭৯ সামোসির, বা সামোসির দ্বীপ  ইন্দোনেশিয়ার সুমাত্রা দ্বীপের উত্তরে অবস্থিত লেক টোবার একটি বৃহৎ আগ্নেয় দ্বীপ,প্রশাসনিকভাবে সামোসির দ্বীপ সামোসির রিজেন্সির নয়টি জেলার ছয় নিয়ে পরিচালিত হয়। লেক ও দ্বীপ প্রায় ৭৫,০০০ বছরে আগে একটি মহাঅগ্নুত্পাত অগ্ন্যুত্পাত পর গঠিত হয়Toba, Sumatra, Indonesia  Volcanoworld।দ্বীপটি মূলত একটি ছোট ইস্থেমাস দ্বারা পার্শ্ববর্তী কালডেরা প্রাচীর সংযুক্ত ছিল।  ৬৪০ বর্গ কি.মি (২৪৭বর্গমাইল) এই সামোসির পৃথিবীর বৃহত্তম দ্বীপগুলোর একটি, এবং বিশ্বের পঞ্চম বৃহত্তম লেক দ্বীপIsland Superlatives World Island Information।এটির দুইটি ছোট হ্রদ রয়েছে লেক সিদিহনি এবং লেক এইক নাটোনাং।এটির পশ্চিম অংশ সুমাত্রার মূলভুখন্ডের সাথে সংযুক্ত।   পর্যটন  thumb|১৯১৬ নাগাদ সামোসিরের ভাস্কর্যশোভিত বা লিপিখাচিত পাথরের শবধার শামোসির তার ইতিহাসের জন্য পর্যটন কেন্দ্র হিসাবে জনপ্রিয়তা পেয়েছে। পর্যটন রিসর্টগুলো টুকটুক এলাকায় কেন্দ্রীভূত। দ্বীপটি বাতাক সংস্কৃতির কেন্দ্রে এবং অনেক টোবা বাতাক ঐতিহ্যবাহী ঘর (রুমা্হ অাদাত) এখানে অবস্থিত রয়েছে। পর্যটন আবাসন গুলোর  অধিকাংশই টুকটুক ছোট শহরে কেন্দ্রীভূত,যা পারাপাত শহরে থেকে লেকের এক ঘণ্টা ফেরি যাত্রার দুরে অবস্থিত। সকাল ৮.৩০ থেকে রাত ৭.০০ পর্যন্ত প্রতি ঘণ্টায় যাত্রীবাহী ফেরি ছাড়া  হয়।   তথ্যসূত্র   বিষয়শ্রেণী:ইন্দোনেশিয়া বিষয়শ্রেণী:দ্বীপ বিষয়শ্রেণী:সুমাত্রার দ্বীপ বিষয়শ্রেণী:ইন্দোনেশিয়ার জনবহুল স্থান
জেমস ওটিয়েনো এগোচি (জন্ম জানুয়ারি ২৯, ১৯৮৮) জেমস এগোচি হিসাবে পরিচিত, একজন কেনীয় ক্রিকেটার। তিনি তিনটি অন্যান্য কেনিয়ার আন্তর্জাতিক ক্রিকেটারদের ভাই লামেক অনায়াঙ্গা, শেম এগোচি এবং নেহেমিয়া ওধিয়াম্বোর ভাই।  ২০১১ বিশ্বকাপ ক্রিকেট ওধিয়াম্বো অপর দুই ভাই নেহেমিয়া ওধিয়াম্বো এবং শেম এনগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।   তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কেনীয় ক্রিকেটার বিষয়শ্রেণী:কেনিয়ার একদিনের আন্তর্জাতিক ক্রিকেটার বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:নাইরোবি থেকে আগত ক্রিকেটার
দার্দানুস (; , দার্দানোস) ছিলেন একজন বৈরাগ্যবাদী দার্শনিক, যিনি ছিলেন আনু. ১৬০ – অনু. ৮৫ খ্রিস্টপূর্বাব্দ।  তিনি ছিলেন ব্যাবিলনের ডায়োজেনিস এবং টারসাসের অ্যান্টিপেটারের ছাত্র। সিসেরো তাকে স্টোইক স্কুলের () একজন নেতা হিসেবে উল্লেখ করেছেনCicero, Academica, 2. 69. এথেন্সে ম্যানেসারকাসের সাথে এমন এক সময়ে যখন অ্যাসকালনের অ্যান্টিওকাস সন্দেহবাদ (আনু. ৯৫ খ্রিস্টপূর্ব) থেকে সরে আসছিলেন। প্যানেটিয়াসের (১০৯ খ্রিস্টপূর্বাব্দ) মৃত্যুর পর, এথেন্সের স্টোইক স্কুলটি খণ্ডিত হয়ে গেছে বলে মনে হয়, এবং দার্দানুস সম্ভবত এই যুগে স্টোয়িক শিক্ষার অন্যতম প্রধান ছিলেন।  তার জীবন সম্পর্কে আর কিছুই জানা যায়নি, এবং ৭৯ খ্রিস্টপূর্বাব্দে সিসেরো যখন এথেন্সে দর্শন শিখেছিলেন তখন তিনি সম্ভবত মারা গিয়েছেন।   নোট    তথ্যসূত্র   আলগ্রা, কে, দ্য কেমব্রিজ হিস্ট্রি অফ হেলেনিস্টিক ফিলোসফি। পি. 41. কেমব্রিজ ইউনিভার্সিটি প্রেস, (1999)।[ আইএসবিএন অনুপস্থিত ]  ইনউড, বি., দ্য কেমব্রিজ কম্প্যানিয়ন টু দ্য স্টোইক্স। পি. 27। কেমব্রিজ ইউনিভার্সিটি প্রেস, (2003)।[ আইএসবিএন অনুপস্থিত ]  বিষয়শ্রেণী:খ্রিস্টপূর্ব ১৬০-এর দশকে জন্ম বিষয়শ্রেণী:খ্রিস্টপূর্ব ৮০-এর দশকে মৃত্যু বিষয়শ্রেণী:খ্রিস্টপূর্ব ২য় শতাব্দীর এথেনীয় বিষয়শ্রেণী:খ্রিস্টপূর্ব ১ম শতাব্দীর গ্রিক দার্শনিক বিষয়শ্রেণী:খ্রিস্টপূর্ব ১ম শতাব্দীর এথেনীয় বিষয়শ্রেণী:রোমান যুগের এথেনীয় দার্শনিক বিষয়শ্রেণী:এথেন্সের হেলেনিস্টিক যুগের দার্শনিক
হিমবত (সংস্কৃত: हिमवत्) বা হিমবন্ত বা হিমবান বা হিমরাজা বা পর্বতেশ্বর হল হিমালয় পর্বতমালার মূর্তি, যা "হিমবত পর্বত" নামেও পরিচিত। তিনি হলেন প্রাচীন ভারতের হিমালয় পর্বতমালার অভিভাবক ঈশ্বর, যা মহাকাব্য মহাভারতে উল্লেখ পাওয়া যায়।  কিংবদন্তি হিমবত গঙ্গা, রাগিনী, এবং পার্বতীর জন্ম দেন। তার স্ত্রী এবং রানী সহধর্মিণী হলেন বৈদিক দেবী ময়নাবতী বা দেবী মেনকা, মেরু পর্বতের কন্যা,Wilkins, p. 287  রামায়ণ অনুসারে, বা স্বধা এবং তার স্বামী কবী এর কন্যা, পিতৃ শ্রেণীর সদস্য, বিষ্ণুপুরাণের মত অন্যান্য কিছু সূত্র অনুসারে।  শিবপুরাণ হিমবত ও মেনকার মধ্যে বিবাহের বর্ণনা দেয়। দেবীগীতার পবিত্র পাঠ, যা দেবীভাগবত পুরাণের সপ্তম স্কন্ধের শেষ নয়টি অধ্যায়ে (৩১-৪০) পাওয়া যায়, হল পার্বতী এবং তার পিতা হিমবতের মধ্যে কথোপকথন। এটি দেবীর সার্বজনীন রূপ, উপনিষদের প্রধান গ্রন্থের ধ্যান, অষ্টাঙ্গযোগ, জ্ঞানযোগ, কর্ম ও ভক্তি, দেবীকে উৎসর্গীকৃত মন্দিরগুলির অবস্থান এবং তার পূজা সংক্রান্ত আচার-অনুষ্ঠানগুলি নিয়ে কাজ করে।  ব্রহ্মাণ্ডপুরাণ ও কেন উপনিষদেও তাঁর গল্পের উল্লেখ পাওয়া যায়।Kena Upanisad, III.11-IV.3, cited in Müller and in Sarma, pp. xxix-xxx.  কৃষ্ণ একবার হিমবতকে সন্তুষ্ট করার জন্য হিমালয়ের চূড়ায় তপস্যা করেছিলেন, যার ফলে তার জ্যেষ্ঠ পুত্র প্রদ্যুম্ন তার প্রিয় স্ত্রী রুক্মিণীর গর্ভে জন্মগ্রহণ করেছিলেন।  তথ্যসূত্র  উৎস   Dictionary of Hindu Lore and Legend () by Anna Dallapiccola.  বিষয়শ্রেণী:হিন্দু দেবতা বিষয়শ্রেণী:হিন্দু পৌরাণিক চরিত্র বিষয়শ্রেণী:হিমালয় পর্বতমালা বিষয়শ্রেণী:পর্বতের দেবতা
জনাব আবদুস সত্তার (    ৩ মার্চ ১৯১১ - ২৮ জুলাই ১৯৬৫) ছিলেন ভারতীয় জাতীয় কংগ্রেসের সদস্য এবং স্বাধীনতা সংগ্রামী। তিনি ভারতের গণপরিষদের সদস্যের পাশাপাশি সংসদ সদস্য ছিলেন।   জীবনের প্রথমার্ধ  জনাব আবদুস সাত্তার পশ্চিমবঙ্গের বর্ধমানের টোলায় শমসের আলী ও হাবিবুন নেছার ঘরে জন্মগ্রহণ করেন। তিনি কনিষ্ঠ পুত্র ছিলেন এবং ৫ বছর বয়সে পিতাকে হারান।  তিনি তার প্রাথমিক শিক্ষা টোলায় এবং মাধ্যমিক শিক্ষা জর্জ ইনস্টিটিউশন, বৈদ্যপুরে করেন। তিনি মহাত্মা গান্ধীর আহ্বানে খুব অল্প বয়সে ভারতীয় স্বাধীনতা আন্দোলনে যোগ দিয়েছিলেন এবং তিনি ভারতের স্বাধীনতা আন্দোলনে যোগদানের জন্য তার স্কুল শিক্ষকদের দ্বারা প্রভাবিত হয়েছিলেন। আইন অমান্যের জন্য তিনি কয়েকবার জেল খেটেছেন।  তিনি টাঙ্গাইলের (বর্তমান বাংলাদেশ) করটিয়া কলেজ থেকে উচ্চ শিক্ষা গ্রহণ করেন এবং এরপর কলকাতা সিটি কলেজে যোগ দেন। তারপর আইন পেশায় নিলেন। এরপরই তিনি তার পেশা ছেড়ে ভারতের স্বাধীনতা আন্দোলনে যোগ দেন।   কর্মজীবন  তিনি সক্রিয় রাজনীতিতে যোগ দেন এবং বর্ধমান জেলা কংগ্রেস কমিটির সভাপতি হন এবং তিনি পশ্চিমবঙ্গে ছড়িয়ে থাকা অন্যান্য সংগঠনের সভাপতিও ছিলেন। তিনি ১৯৫৭-১৯৬২ সাল পর্যন্ত ড. বিধানচন্দ্র রায়ের মুখ্যমন্ত্রীত্বে শ্রমমন্ত্রী হিসেবে দায়িত্ব পালন করেন। তিনিই প্রথম কয়লা খনি শ্রমিক ও চা বাগান শ্রমিকদের ন্যূনতম মজুরির নিশ্চয়তা দেন। তিনি ১৯৬২ থেকে ১৯৬৫ সাল পর্যন্ত ওয়াকফ কমিশনার হন।[ তথ্যসূত্র প্রয়োজন ]   মৃত্যু  তিনি কলকাতা ন্যাশনাল মেডিকেল কলেজ ও হাসপাতালে দীর্ঘ অসুস্থতার পর ২৮ জুলাই ১৯৬৫ সালে ৫৪ বছর বয়সে মারা যান।[ তথ্যসূত্র প্রয়োজন ]   তথ্যসূত্র    কাটোয়া লোকসভা কেন্দ্র  বিষয়শ্রেণী:প্রথম লোকসভার সদস্য বিষয়শ্রেণী:ভারতের গণপরিষদের সদস্য বিষয়শ্রেণী:২০শ শতাব্দীর বাঙালি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:১৯৬৫-এ মৃত্যু বিষয়শ্রেণী:১৯১১-এ জন্ম
thumb| নাতাশা কাম্পুশ (জন্ম ১৯৮৮) অস্ট্রিয়ার নাগরিক। ১৯৯৮ সালে ১০ বছর বয়সে তিনি হারিয়ে যান। উল্‌ফ্‌গ্যাং প্রিক্লোপিল নামক এক লোক তাকে অপহরণ করে নিয়ে যায়। পরবর্তী আট বছর নাতাশা প্রিক্লোপিলের বাড়ির এক গুপ্তকক্ষে আটক অবস্থায় অতিবাহিত করে। মাঝে মাঝে তাকে বিভিন্ন টুকিটাকি কাজ করার জন্যে ছেড়ে দেওয়া হতো। ২০০৬ সালের আগস্ট মাসে এমন এক সুযোগ নিয়ে নাতাশা সেই বাড়ি থেকে পালাতে সক্ষম হয়। প্রিক্লোপিল সেই একই দিনে ট্রেনের নিচে ঝাপ দিয়ে আত্মহত্যা করে। এই ঘটনাটি অস্ট্রিয়া ছাড়াও বহির্বিশ্বে আলোড়ন তৈরি করেছে।  বিষয়শ্রেণী:১৯৮৮-এ জন্ম বিষয়শ্রেণী:অপহৃত শিশু বিষয়শ্রেণী:পূর্বে নিখোঁজ ব্যক্তি বিষয়শ্রেণী:জীবিত ব্যক্তি
কেরল কংগ্রেস (মণি) বা কেরল কংগ্রেস বা মণি গ্রুপ হল ভারতের কেরল রাজ্যের একটি রাজ্য-স্তরের রাজনৈতিক দল, বর্তমানে চেয়ারম্যান জোস কে. মণি নেতৃত্ব দিচ্ছেন। এটি কে এম মণি ১৯৭৯ সালে কেরল কংগ্রেস থেকে বিভক্ত হওয়ার পরে গঠন করেছিলেন। তারা অক্টোবর ২০২০ থেকে বাম গণতান্ত্রিক ফ্রন্টের (এলডিএফ) অংশ।   ইতিহাস  ১৯৭৯ সালে কেরল কংগ্রেস দলে বিভক্তির পরে কেরল কংগ্রেস (এম) গঠিত হয়েছিল। একাধিক বিভক্তি এবং একীভূত হওয়ার পর পিজে জোসেফের কেরল কংগ্রেস দল কেরল কংগ্রেস (এম) এর সাথে একীভূত হয়। ফ্রান্সিস জর্জ, ডক্টর কে সি জোসেফ, অ্যান্টনি রাজু এবং পিসি জোসেফ সহ কয়েকজন নেতা কেরল কংগ্রেস (এম) থেকে পদত্যাগ করলে এবং ২০১৬ সালে জনধিপত্য কেরল কংগ্রেস গঠন করলে এটি আবার বিভক্ত হয়। কেরল কংগ্রেস (এম) ২০১৬ সালে ইউনাইটেড ডেমোক্রেটিক ফ্রন্ট (ইউডিএফ) ছেড়ে দেয়। ইউডিএফ-এর সাথে সমস্যাগুলি উল্লেখ করে এবং পুনর্মিলনের পর জুন ২০১৮-এ আবার যোগ দেয়।   তথ্যসূত্র    জি গোপা কুমার। "কেরালা: অ-পারফরম্যান্স এবং কংগ্রেসের দলাদলির বিরুদ্ধে রায়।" ইকোনমিক অ্যান্ড পলিটিক্যাল উইকলি, ভলিউম। 39, না। 51, 2004, পিপি। 5498-5501।  । বিষয়শ্রেণী:১৯৭৯-এ প্রতিষ্ঠিত রাজনৈতিক দল বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:কেরল কংগ্রেসের বিচ্ছিন্ন দল বিষয়শ্রেণী:কেরলের রাজনৈতিক দল
নৃসিংহপ্রসাদ সরকার, ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী।। জন্ম ও শিক্ষা  অশ্বিনীকুমার সরকারের পুত্র নৃসিংহপ্রসাদের জন্ম অবিভক্ত নদীয়া জেলার বল্লাদিঘি গ্রামে। তবে বেশিরভাগ সময় থাকতেন কৃষ্ণনগরে। তিনি দেবনাথ স্কুল এবং কৃষ্ণনগর কলেজিয়েট স্কুল এবং তারপরে কৃষ্ণনগর কলেজিয়েট স্কুল থেকে ১৯২৮ সালে বিএসসি ডিগ্রি অর্জনের জন্য পড়াশোনা করেন।। স্বাধীনতা সংগ্রামে সম্পৃক্ততা স্কুল ছাত্র থাকাকালীন তিনি শহীদ অনন্তহরি মিত্র দ্বারা জাতীয়তাবাদী আদর্শে দীক্ষিত হন; আর তাঁর মাধ্যমেই সুভাষচন্দ্র বসু ও বিপিনবিহারী গঙ্গোপাধ্যায় সঙ্গে পরিচয় হয়। ১৯২৩ সালে কৃষ্ণনগর অ্যাথলেটিক ক্লাবের নেতৃত্বে আড়ংঘাটা গ্রামে একটি সমাজকল্যাণমূলক কাজে অংশ নেন। পরের বছর তারাদাস মুখোপাধ্যায় ও প্রমোদরঞ্জন সেনগুপ্তের সঙ্গে নিয়ে রাতের অন্ধকারে এক্সহস্টের ছিদ্র দিয়ে ঢুকে কলেজের ল্যাবরেটরি থেকে পটাশিয়াম, ক্লোরেট ও অন্যান্য অ্যাসিড পাচার করেন। এসব রাসায়নিক দিয়ে তৈরি করা বোমা নিক্ষেপ করা হয় পুলিশ সুপার, গোয়েন্দা পরিদর্শক রবি রায়ের বাসভবন ও শহরের থানা এলাকায়। গ্রেফতারের আগে শহিদ অনন্তহরি মিত্রের কাছ থেকে পাওয়া রিভলভার দিয়ে যুবককে প্রশিক্ষণ দেন তিনি।  নদীয়ার বিপ্লবী কর্মকাণ্ডে নিজেকে পুরোপুরি নিয়োজিত করার জন্য তিনি সোনপুরের চাকরি ছেড়ে দেন। বাবা সরকারি চাকরিজীবী হওয়ায় কৃষ্ণনগরের কংগ্রেস নেতা নির্মললিনী ঘোষের বাড়িতে থাকতেন বলে বাড়ি ছাড়তে হয় তাঁকে।  গ্রেফতার ১৯৩০ সালে বঙ্গীয় ফৌজদারি আইন সংশোধনী আইনের অধীনে তিনি গ্রেপ্তার হন, যা সরকারকে যে কাউকে বিনা বিচারে কারারুদ্ধ করার ক্ষমতা দেয়। সাত বছর বাংলার বিভিন্ন কারাগারে রাখার পাশাপাশি কারাগারে নিয়ম ভাঙার দায়ে তিন মাসের সশ্রম কারাদণ্ড ভোগ করেন তিনি।https://amritmahotsav.nic.in/district-reopsitory-detail.htm?4500  তথ্যসূত্র   বিষয়শ্রেণী:১৮৭০-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:বর্ধমানের ব্যক্তি বিষয়শ্রেণী:পশ্চিমবঙ্গের সামরিক কর্মকর্তা বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতার বিপ্লবী আন্দোলন
অন্যরকম ভালোবাসা একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শাহীন সুমন। অন্যরকম ভালোবাসা জাজ মাল্টিমিডিয়ার দ্বিতীয় ছবি। ১ম সিনেমা ভালোবাসার রঙ এর সাফল্যের পরে, এবার আমরা অন্যরকম ভালোবাসা নামক একটি আরও ভাল রোম্যান্টিক চলচ্চিত্র করছি। অভিনয় করেন মাহিয়া মাহি, সারা জেরিন, বাপ্পি চৌধুরী, অমিত হাসান, রাজ্জাক এবং আরও অনেকে। এটি ২০০৯ সালের তেলুগু মুভি মাসকার পুনঃনির্মাণ।   গল্প  শুভ একটি বেকার স্নাতকোত্তর যুবক। তিনি বেকার হওয়ার জন্য হতাশ হয়ে পড়েছিলেন এবং জীবন পরিবর্তন করতে বিদেশে যাওয়ার সিদ্ধান্ত নিয়েছিলেন কারণ তিনি দেখেছেন তার কয়েকজন বন্ধু বিদেশে গিয়েছিল এবং তাদের জীবন বদলেছে। তিনি ৩-৪টি দেশে ভিশার জন্য আবেদন করেন এবং প্রত্যাখ্যান হন তবে তিনি জীবন পরিবর্তন করার পক্ষে খুব আগ্রহী ছিলেন। ভিসা পাওয়ার জন্য তাকে বেশ কয়েকবার অস্বীকার করার পরে, তিনি একটি শর্ট কাট উপায় অনুসন্ধান শুরু করেছিলেন এবং বিদেশী নাগরিকত্ব প্রাপ্ত কাউকে বিয়ে করার পরিকল্পনা করেছিলেন যাতে তিনি সহজেই তার সাথে বিদেশে যেতে পারেন। শুভ এমন একটি মেয়েকে টার্গেট করেছে যার সবেমাত্র আমেরিকান ভিসা আছে এবং তাকে তার ভাগ্যের মূল হিসাবে ব্যবহার করার পরিকল্পনা করেছিল। সে যে মেয়েটির নাম নিঝুম সে সম্পর্কে তথ্য সংগ্রহ শুরু করে। তিনি নিজের মামার সাহায্যে নিঝুমের পছন্দ ও অপছন্দ জানতে পেরেছিলেন। নিঝুম বিশাল ধনী পরিবারের একজন অতি অতি আধুনিক মেয়ে। তিনি আধুনিক প্লেবয় টাইপের স্মার্ট ছেলে পছন্দ করেন যার ধূমপান এবং মদ্যপানের অভ্যাস আছে এবং যিনি ক্লাবিং এবং পার্টি পছন্দ করেন।  শুভ তার বন্ধুর স্টুডিওর একটি মেয়ের ছবি পরিচালনা করে, সেই ছবি নিঝুমকে দেখায় এবং মেয়েটিকে তার প্রাক্তন বান্ধবী হিসাবে ব্যাখ্যা করে। তিনি ছবিতে মেয়েটিকে বিশ্বাসঘাতক হিসাবে উপস্থাপন করেছেন যা তাকে তার কাছ থেকে সহানুভূতি অর্জনে সহায়তা করেছিল। নিঝুম তার প্রেমে পড়েছে এবং শুভকে তার অনুভূতি সম্পর্কে জানানোর সিদ্ধান্ত নিয়েছে। একদিন যখন তারা একটি পার্কে বসে ছিল এবং নিঝুম শুভকে সব কিছু বলার পরিকল্পনা করছিল তখন তারা হঠাৎ সেখানে ছবির মেয়েটিকে দেখতে পায়। এই ঘটনাটি গল্পকে উল্লেখযোগ্যভাবে পরিবর্তন করে। শুভ সেই মেয়ের একটি ফাইল খুঁজে পেয়ে তার নাম মিস্টি পেয়েছে যে চাকরির সন্ধানও করছে। শুভ ফাইলটি তার কাছে ফিরিয়ে দিয়েছিল এবং নীরবে তাকে বিভিন্নভাবে সাহায্য করে চলেছিল। এটি শুভ এবং মিস্টিকে একে অপরের আরও ঘনিষ্ঠ করে তোলে এবং তারা একটি সম্পর্কের মধ্যে নিজেকে আবিষ্কার করে। এটি শুভ এবং নিঝুমের মধ্যে একটি দূরত্ব তৈরি করে যা নিঝুমকে বিচলিত করে তোলে এবং বিচ্ছিন্ন করে দেয়।  নিঝুমের ভাই আজগর তার বোনকে লক্ষ্য করে তার বোনের সমস্যার কারণ অনুসন্ধান করে। আজগোর শুভকে তার বোনের জীবনে ফিরিয়ে আনতে বিভিন্ন ধরনের অনৈতিক চেষ্টা করে। আজগোর তার বোন নিঝুমের জন্য শুভর ভালবাসা ছিনিয়ে নিতে অর্থ এবং শক্তি ব্যবহার করার চেষ্টা করে। এই সমস্ত ঘটনার পরে; এই চলচ্চিত্রটি প্রমাণ করে যে আসল প্রেম কীভাবে জিতবে।   অভিনয়   বাপ্পি চৌধুরী  মাহিয়া মাহি  সারা জেরিন  রাজ্জাক  অমিত হাসান   সংগীত    তথ্যসূত্র   বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
কুনওয়ার প্রদ্যুমন সিংহ লোধি একজন ভারতীয় রাজনীতিবিদ। তিনি হিনদোরিয়া হাউসের সদস্য ও রাজ প্রধান এবং হিনদোরিয়া কিশোর সিং লোদী রাজার বংশধর, যারা ১৮৫৭ সালে ব্রিটিশ বিরোধী বিদ্রোহ করেছিল। তিনি মালহারা থেকে মধ্যপ্রদেশ বিধানসভায় নির্বাচিত হয়েছিলেন।  তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। তিনি ২০২০ সালের জুলাই মাসে ভারতীয় জাতীয় কংগ্রেস ত্যাগ করেন এবং একই দিনে তিনি ভারতীয় জনতা পার্টিতে যোগ দেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৮-২০২৩
মিয়াঁ তুফাইল মোহাম্মদ (: এপ্রিল ১৯১৪ - ২৫ জুন ২০০৯) একজন পাকিস্তানি ধর্মীয় নেতা, আইনজীবী, ইসলামি ধর্মতাত্ত্বিক এবং জামায়াতে ইসলামী পাকিস্তান দলের সাবেক মহাসচিব ও আমির ছিলেন।Jamaat leader Mian Tufail Mohammad passes away Dawn (newspaper), Published 26 June 2009, Retrieved 18 November 2017Mian Tufail Mohammad passes away The Nation (newspaper), Published 26 June 2009, Retrieved 18 November 2017   প্রাথমিক ও কর্মজীবন  তিনি ব্রিটিশ ভারতের পাঞ্জাবের কাপুরথালায় জন্মগ্রহণ করেন। তিনি লাহোরে শিক্ষা ও কলেজ ডিগ্রি লাভ করেন। এরপর তিনি জামায়াতে ইসলামী হিন্দের সক্রিয় সদস্য হন। মাওলানা নঈম সিদ্দিকীর মতো তিনিও আবুল আলা মওদুদীর সঙ্গে ঘনিষ্ঠভাবে কাজ করেছেন।Mian Tufail Mohammad passes away The Nation (newspaper), Published 26 June 2009, Retrieved 18 November 2017   গণতন্ত্রের জন্য আন্দোলন  ১৯৬৫ সালে আইয়ুব খানের বিরুদ্ধে যে যৌথ বিরোধী দল সংগঠিত হয়, তিনি ছিলেন এর অন্যতম কেন্দ্রীয় নেতা। সম্মিলিত বিরোধী দল জোটের অন্যান্য নেতাদের সাথে মিয়াঁ তুফাইল গণসচেতনতা সৃষ্টি এবং একটি শক্তিশালী জাতীয় গণতান্ত্রিক আন্দোলন সংগঠিত করতে পূর্ব পাকিস্তান (বর্তমান বাংলাদেশ) এবং পশ্চিম পাকিস্তান উভয় দেশ সফর করেন।1965 Presidential Election in Pakistan storyofpakistan.com website, Retrieved 18 November 2017Mian Tufail Mohammad passes away The Nation (newspaper), Published 26 June 2009, Retrieved 18 November 2017   বই  মিয়াঁ তুফাইল মোহাম্মদ আবুল আ'লা মওদুদি এবং আমিন আহসান ইসলাহির সাথে নিম্নলিখিত বইগুলি লিখেছেন:  ১.  কাশফুল মাহজুব: একটি উর্দু তাফসির Mian Tufail Mohammad passes away The Nation (newspaper), Published 26 June 2009, Retrieved 18 November 2017২.  দাওয়াত-ই-ইসলামি এন্ডস ডিমান্ডস (উর্দু)   তার জীবন ও কর্মের ওপর রচিত হয়েছে বেশ কিছু জীবনী। উল্লেখযোগ্য নিম্নরূপ:  ১.  মুশাহিদাত (উর্দু)২.  "তুফাইল নামা" (উর্দু)৩.  "তুফাইল কাবিলা" (উর্দু)৪.  "রাহে নিজাত" (উর্দু)   মৃত্যু  ৭ জুন ২০০৯-এ তার মস্তিষ্কে রক্তক্ষরণ হয়। তিনি পাকিস্তানের লাহোরের শেখ জায়েদ হাসপাতালে ভর্তি ছিলেন। ২ সপ্তাহেরও বেশি সময় ধরে কোমায় থাকার পর তিনি ২৫ জুন ২০০৯ এ ৯৫ বছর বয়সে মারা যান। তার উত্তরাধীকারীদের মধ্যে আট কন্যা ও চার পুত্র ছিলেন।Mian Tufail Mohammad passes away The Nation (newspaper), Published 26 June 2009, Retrieved 18 November 2017Jamaat leader Mian Tufail Mohammad passes away Dawn (newspaper), Published 26 June 2009, Retrieved 18 November 2017   উত্তরাধিকার  জামাতে ইসলামী হিন্দের ৭৫ জন প্রতিষ্ঠাতা সদস্যের একজন হিসাবে তিনি সর্বদা দলীয় ইতিহাসে স্মরণীয় হয়ে থাকবেন।Mian Tufail Mohammad passes away The Nation (newspaper), Published 26 June 2009, Retrieved 18 November 2017 তার রাজনৈতিক উত্তরাধিকারও তার পারিবারিক বংশধারার মধ্যে চলমান আছে। তার জামাতা এজাজ চৌধুরী পাকিস্তান তেহরিকে ইনসাফ পাঞ্জাবের সভাপতি। Ejaz Chaudhry elected as Pakistan Tehreek-e-Insaf, Punjab president Dunya News, Updated 17 March 2013, Retrieved 18 November 2017   আরো দেখুন    নঈম সিদ্দিকী  আব্দুল গফুর আহমেদ  খুরশিদ আহমদ  মুত্তাহিদা মজলিস-ই-আমাল  পাকিস্তানের রাজনীতি  পাকিস্তানের রাজনৈতিক দলের তালিকা   তথ্যসূত্র   বিষয়শ্রেণী:কাপুরথালার ব্যক্তি বিষয়শ্রেণী:পাকিস্তানি গণতন্ত্রকর্মী বিষয়শ্রেণী:পাকিস্তানি ইসলামপন্থী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:রাজনৈতিক দলের প্রতিষ্ঠাতা বিষয়শ্রেণী:২০০৯-এ মৃত্যু বিষয়শ্রেণী:১৯১৪-এ জন্ম
দ্য ফলিং ম্যান হল এসোসিয়েটেড প্রেস-এর আলোকচিত্রী রিচার্ড ড্রিউ কর্তৃক ধারণ করা একটি আলোকচিত্র। আলোকচিত্রে দেখা যায় নিউ ইয়র্ক সিটির ওয়ার্ল্ড ট্রেড সেন্টারে ১১ই সেপ্টেম্বর -এর হামলার সময় স্থানীয় সকাল ৯:৪১:১৫টায় একজন লোক নর্থ টাওয়ার থেকে লাফিয়ে পড়ছেন। যদিও আলোকচিত্রের ব্যক্তিকে শনাক্ত করা যায়নি তবে মনে করা তিনি হলেন তাদের মধ্যে একজন যারা হামলার সময় উপরের তলায় আটকা পরেছিলেন। তিনি হয় জীবন বাঁচানোর জন্য বা হামলার ফলে সৃষ্ট ধোঁয়া থেকে নিজেকে রক্ষা করার জন্য লাফ দিয়েছিলেন। অনেকে বিশ্বাস করেন ঐদিন হামলার সময় কমপক্ষে ২০০ জন লোক টাওয়র থেকে লাফিয়ে পড়ে মৃত্যুবরণ করেছিলেন যদিও কেউ কেউ এ সংখ্যাটিকে অর্ধেক বা আরো কম বলে মনে করেন।http://www.nytimes.com/2004/09/10/nyregion/10jumpers.html?_r=0Cauchon, Dennis. "Desperation forced a horrific decision". USA Today. কর্মকর্তারা হামলার প্রারম্ভে যারা ভবন ধ্বসের মধ্যে পরেছিলেন তাদের দেহ শনাক্ত করতে পারেননি। হামলায় অংশগ্রহণকারী অপহরণকারীরা ছাড়া লাফিয়ে পড়া প্রত্যেকেই একরকম বাধ্যতামূলকভাবে আত্মহত্যা করেছেন। নিউ ইয়র্ক সিটির মেডিকেল পরীক্ষক বলেন, ব্যধ্যতামূলক আত্মহত্যাকারীরা ঘটনার দিন সকালে অফিসে গিয়েছিল এবং তারা আগুন ধরার ফলে সৃষ্ট ধোঁয়া বা আগুনের শিখার ফলে বাধ্য হয়ে লাফিয়ে পড়েছিল।  আলোকচিত্রে লাফিয়ে পড়া ব্যক্তিকে তার ডান পাশ থেকে দেখা যায় তিনি উপরের টাওয়ার থেকে সোজা নিচে পড়ছেন। তার পতনের বেশ কয়েকটি চিত্র ধারণ করা হয় ও দেখা যায় তিনি পতনের সময় বাতাসে গড়াগড়ি খাচ্ছেন।  আলোকচিত্রী বলেন অন্তত দুটি ক্ষেত্রে, সংবাদপত্রে ছবিটি ছাপা হওয়ার পর এটি সমালোচনার মধ্যে পড়েছে ও কিছু কিছু পাঠক ছবিটিকে বিরক্তিকর হিসেবে মন্তব্য করেছেন।Howe, Peter (2001). "Richard Drew". The Digital Journalist , January 2010 সামাজিক ও সংস্কৃতিকভাবে ছবিটি ব্যাপক প্রভাব ফেলে, মোর তত্বীয় কলেজের অধ্যাপক মার্ক ডি. থম্পসন বলেন, “এটি সম্ভবত একবিংশ শতাব্দীর সবচেয়ে হতাশাপূর্ণ একটি চিত্র যা শিল্পকলা, সাহিত্য বা জনপ্রিয় সঙ্গীতে খুঁজে পাওয়া সম্ভব নয়।”   পদটীকা    তথ্যসূত্র   ৯/১১: দ্য ফলিং ম্যান (মার্চ ১৬, ২০০৬), চ্যানেল ৪।   আরো পড়ুন          বহিঃসংযোগ   NPR interview with Esquire magazine writer Tom Junod, August 21, 2003    বিষয়শ্রেণী:২০০১-এ মৃত্যু বিষয়শ্রেণী:অ্যাসোসিয়েটেড প্রেস বিষয়শ্রেণী:আলোকচিত্র বিষয়শ্রেণী:সেপ্টেম্বর ১১-এর হামলা বিষয়শ্রেণী:নিউ ইয়র্ক শহরের ভবন ও স্থাপনা বিষয়শ্রেণী:যুক্তরাষ্ট্রের আলোকচিত্র বিষয়শ্রেণী:অশনাক্ত ব্যক্তি বিষয়শ্রেণী:নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি বিষয়শ্রেণী:খুনের শিকার পুরুষ বিষয়শ্রেণী:ওয়ার্ল্ড ট্রেড সেন্টার